OpenLLM-France/wikimedia huggingface dataset:
# Kenny MacAskill

Kenny MacAskill (Edimburg, 28 d'abril del 1958) és un polític escocès del Partit Nacional Escocès (SNP). Va ser membre del parlament escocès des del 1999 al 2016 i secretari de justícia del 2007 al 2014. MacAskill hi representava la regió Lothians del 1999 al 2007, la regió Edinburgh Est i Musselburgh del 2007 al 2011 i Edinburgh Est del 2011 al 2016. MacAskill va estudiar a Linlithgow Academy i després dret a la Universitat d'Edimburg. Va treballar com a advocat i el 1999 fou escollit membre del parlament escocès.

## Referències

* ↑ «Profile: Kenny MacAskill» (en anglès). https://www.heraldscotland.com/,+13-07-2019.+[Consulta: 13 juliol 2019].
* ↑ Taylor, Matthew «Profile: Kenny MacAskill» (en anglès). The Guardian, 21-08-2009. ISSN: 0261-3077.
* ↑ «Kenny MacAskill» (en anglès). http://www.holyrood-parliament.scot,+16-02-2012.+[Consulta: 13 juliol 2019].
# Karl Theophil Fries

Karl Theophil Fries (1875-1962) fou un químic alemany.

## Biografia

Karl Fries va néixer a Kiedrich, Alemanya el 13 de març de 1875. Va anar a escola a Frankfurt, on la seva família s'havia traslladat, però va escollir anar a la Universitat de Marburg el 1894. Després d'un any a la Universitat Tècnica de Darmstadt on amplià els seus coneixements sobre electroquímica rebé el doctorat el 1899. Va ser professor a Marburg fins a la jubilació de Theodor Zincke i l'inici de la Primera Guerra Mundial el 1914. Va prendre part a la Primera Guerra Mundial com a soldat entre 1914 i 1918. Va ser professor a la Universitat Tècnica de Braunschweig el 1918 i hi va romandre fins al 1938, degut a un conflicte amb els nazis. Forçat a jubilar-se, el 1938 tornà a Marburg on va impartir classes de química a la universitat.
Karl Fries va morir el 6 de setembre de 1962 a Marburg.
# Khám Lạng

Khám Lạng és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 1r gener 2019].
# Justin Marozzi

Justin Marozzi (nascut el 1970) és un periodista, historiador i escriptor de viatges anglès.

## Biografia

Marozzi va estudiar a la Universitat de Cambridge. També va obtenir títols en periodisme de radiodifusió per la Universitat de Cardiff i en relacions internacionals per la Universitat de Pennsilvània com a acadèmic Thouron. Com a periodista, va treballar a la BBC, al Financial Times i a The Economist.
Marozzi ha publicat sis llibres: South from Barbary (2001) és un relat de les seves exploracions a través del Sàhara Líbic; Tamerlane: Sword of Islam, Conqueror of the World (2004) va ser una biografia molt reconeguda del conqueridor mongol Timur i va figurar com a llibre de l'any de Telegraph Sunday; Faces of Exploration (2006), un relat d'exploradors famosos, va ser seguit per The Man Who Invented History: Travels with Herodotus (2008), una biografia del primer historiador del món; Baghdad: City of Peace, City of Blood (2014); i Islamic Empires - Fifteen Cities that Define a Civilization (2019).
Marozzi era membre de la Royal Geographical Society.

## Premis

* 2015 Premi Ondaatje per Baghdad: City of Peace, City of Blood

## Referències

* ↑ Author profile Arxivat 2011-07-21 a Wayback Machine. on HarperCollins website.
* ↑ The Thouron Award. Arxivat 2013-06-08 a Wayback Machine.
* ↑ Kerr, Michael «Justin Marozzi wins £10,000 RSL Ondaatje Prize». , 19-05-2015.

## Enllaços externs

* Web oficial (anglès)
# Kingittorsuaq

L'illa de Kingittorsuaq (antigament: Kingigtorssuaq) és una petita illa deshabitada al municipi d'Avannaata al nord-oest de Groenlàndia. És una petita illa a la part sud de l'arxipèlag d'Upernavik, situada a les costes sud-oest del fiord de gel d'Upernavik, prop de la desembocadura d'aquest últim on s'obre a la badia de Baffin. El nom de l'illa significa "una gran roca sobresortida" en el kalaallit.

## Història

La pedra rúnica de Kingittorsuaq (antigament: Kingigtorssuaq runestone) data de l'edat mitjana i va ser trobada el 1824 al punt més alt de l'illa, en un grup de tres cairns formant un triangle equilàter. Actualment la pedra es troba al Museu Nacional de Dinamarca a Copenhaguen.

## Referències

* ↑ Upernavik, Saga Map, Tage Schjøtt, 1992
* ↑ Enterline, James Robert. Erikson, Eskimos & Columbus: Medieval European Knowledge of America. illustrated. JHU Press, 2002, p. 127–129. ISBN 0-8018-6660-X [Consulta: 26 agost 2010].
# Kingfield (Maine)

Kingfield és una població dels Estats Units a l'estat de Maine (EUA). Segons el cens del 2000 tenia 1.103 habitants.

## Demografia

Segons el cens del 2000, Kingfield tenia 1.103 habitants, 454 habitatges, i 304 famílies. La densitat de població era de 9,8 habitants/km².
Dels 454 habitatges en un 32,6% hi vivien nens de menys de 18 anys, en un 51,5% hi vivien parelles casades, en un 11,5% dones solteres, i en un 33% no eren unitats familiars. En el 24,9% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,9.
Per edats la població es repartia de la següent manera: un 26,8% tenia menys de 18 anys, un 6,7% entre 18 i 24, un 29,5% entre 25 i 44, un 23,2% de 45 a 60 i un 13,8% 65 anys o més.
L'edat mediana era de 36 anys. Per cada 100 dones de 18 o més anys hi havia 85,9 homes.
La renda mediana per habitatge era de 29.250 $ i la renda mediana per família de 37.614 $. Els homes tenien una renda mediana de 27.059 $ mentre que les dones 20.547 $. La renda per capita de la població era de 15.954 $. Entorn del 5,1% de les famílies i el 9,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingfield». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Kingfield». American Fact Finder. Oficina del Cens dels Estats Units, 12-01-2010.
# Júlia Menor

Júlia Menor (en llatí Julia Minor) va ser una dama romana. Formava part de la gens Júlia.
Era la petita de les dues germanes del mateix nom de Juli Cèsar. L'altra germana és coneguda com a Júlia Major. Es va casar amb Marc Aci Balb, amb qui va tenir a Àtia o Àcia, la mare d'August. Va morir l'any 52 aC o 51 aC, quan Octavi (August) tenia dotze anys. El noi va pronunciar la seva oració fúnebre. Nicolau de Damasc, contemporani dels fets, situa la seva mort tres anys abans (sobre l'any 49 aC). Podria ser que tingués raó si no fos que en tota la seva narració buscava exaltar el geni d'August, i mostrar que a la seva edat ja era un bon orador.

## Referències

* ↑ Smith, William (editor). Dictionary of Greek and Roman biography and mythology. Vol. II. Londres: Taylor and Walton, 1846, p. 640.

## Vegeu també

* Júlia Major
# Kuban (Lípetsk)

Kuban - Кубань (rus)- és un poble (un possiólok) de l'óblast de Lípetsk, a Rússia, que el 2013 tenia 901 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Konrad Geßner

Konrad Geßner (Erfurt, Turíngia, 25 de desembre de 1995) és un ciclista alemany. Professional des del 2017, actualment a l'equip Rad-net Rose.

## Palmarès

* 2016
** 1r al Gran Premi de Frankfurt sub-23

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Koninklijke Voetbalclub Red Star Waasland-Sportkring Beveren

El Koninklijke Voetbalclub Red Star Waasland-Sportkring Beveren és un equip de futbol belga de la ciutat de Beveren.

## Història

El club va ser fundat el 1936 com a K.F.C. Red Star Haasdonk. No fou fins a la temporada 2000-01 en que ascendí per primer cop a categoria nacional. Després de la seva primera temporada a tercera divisió el 2002, es traslladà a l'estadi del desaparegut Sint-Niklase i adoptà el nom KV Red Star Waasland. L'any 2010, es fusionà amb K.S.K. Beveren, esdevenint Waasland-Beveren.

## Referències

* ↑ «A-kem». Waasland-Beveren. [Consulta: 9 setembre 2014].
* ↑ «Historical results of Belgian national football». URBSFA/KBVB. Arxivat de l'original el 16-7-2011. [Consulta: 31 gener 2011].
* ↑ «Belgium Cups 2000/01». RSSSF Archive. [Consulta: 31 gener 2011].
* ↑ «Club history». Arxivat de l'original el 1 de novembre 2015. [Consulta: 31 gener 2011].

## Enllaços externs

* Web oficial
# Khorog

Khorog (en tadjik, Хоруғ, també transliterat Khorugh) és una ciutat del Tadjikistan, capital de la regió autònoma de Gorno-Badakhxan i, dins d'ella, del districte de Xughnan.

## Situació

La ciutat de Khorog està situada a la regió natural de les muntanyes del Pamir, a 2.200 metres sobre el nivell del mar. S'estén per la confluència del riu Gunt amb el Panj, que més endavant esdevindrà l'Amudarià. És justament a la frontera amb l'Afganistan que ve determinada per l'esmentat riu Panj.

## Característiques

Amb prop de 28.800 habitants (cens de 2014), concentra més del 80% de la població de tot el districte. És al bell mig de la carretera del Pamir, que va de Mazar-e Sharif, a l'Afganistan, a Oix, al Kirguizstan i és considerada la segona més alta del món, després de la del Karakoram, amb la qual connecta.
Amb un clima semiàrid, les condicions de vida no hi són fàcils i el desenvolupament econòmic és minso.
Per a contribuir al progrés social i cultural i al desenvolupament regional, el 2000 s'hi va establir un dels tres campus de la Universitat de l'Àsia Central (els altres dos són a Tekeli, al Kazakhstan, i a Narín, al Kirguizstan).

## Flora urbana

La ciutat és famosa per les seves abundants i estètiques pollancredes.

## Referències

* ↑ El web de Statoids recull les dades de l'Agència d'Estadística Arxivat 2015-12-11 a Wayback Machine.
* ↑ Web de la Universitat de l'Àsia Central Arxivat 2015-03-17 a Wayback Machine. (anglès)
# Khortarólimni

Khortarólimni (grec: Χορταρόλιμνη, 'llac de les males herbes') és una llacuna situada a l'est de l'illa de Lemnos (Grècia). A prop de la llacuna hi ha les viles de Kalíopi (al nord), Russopuli (al sud-oest) i Romanó (a l'oest). Té una superfície de 2,30 km². La llacuna queda seca durant l'estiu.
Antigament rebé el nom de Llac de Milos (Λίμνη του Μύλου) i Llac de la Come (Λίμνη της Κώμης). Juntament amb les llacunes d'Alikí i Asprólimni (més petit), el Khortarólimni forma un gran ecosistema on passen l'hivern molts d'ocells migradors.
# Kåre Willoch

Kåre Willoch (Oslo, 3 d'octubre de 1928 - Ullern, 6 de desembre de 2021) va ser un polític noruec, que va ser Primer Ministre de Noruega entre 1981 i 1986 i líder del Partit Conservador de Noruega entre 1970 i 1974. Anteriorment havia estat ministre de comerç (1963 i 1965-1970) i president del Consell Nòrdic (1973).
Després de deixar el càrrec de Primer Ministre va ser governador d'Oslo i d'Akershus i president de la Norsk Rikskringkasting, companyia estatal noruega de radiodifusió, i de l'Institut Nansen. També va exercir com a activista a favor dels drets humans i del medi ambient i va escriure diversos llibres.

## Referències

* ↑ Garvik, Olav «Kåre Willoch» (en noruec bokmål). SNL.no, 09-12-2021.
# Kènkids

Els kènkids (Kenkiidae) constitueixen una família de triclàdides d'aigua dolça. Els kènkids es poden trobar esporàdicament en coves, aigües subterrànies, i llacs profunds de l'Àsia central, l'Extrem Orient i Amèrica del Nord.

## Descripció

Els kènkids tenen els testícles situats en una posició anterior a la faringe, això també és freqüent en el grup dels dugèsids i planàrids. De la mateixa manera que els dendrocèlids, presenten un òrgan adhesiu. Tenen els músculs interns de la faringe dividits en dues capes. Els kènkids no estan pigmentats i acostumen a ser cecs.

## Filogènia

Arbre filogenètic dels triclàdides segons Sluys i col·laboradors (2009):
| Tricladida | Maricola Cavernicola Continenticola Planarioidea Planariidae Kenkiidae Dendrocoelidae Geoplanoidea Dugesiidae Geoplanidae |

## Referències

* ↑ Tyler, Schilling, Hooge & Bush 2006 : Turbellarian taxonomic database. Version 1.5 Base de dades Arxivat 2012-02-04 a Wayback Machine.
* 1 2 Ball, I. R.: A contribution to the phylogeny and biogeography of the freshwater triclads (Platyhelminthes: Turbellaria). Biology of the Turbellaria (Edited by: Riser NW and Morse MP). New York: McGraw-Hill New York 1974, 339-401.
* ↑ Sluys, R.; Kawakatsu, M.; Riutort, M.; Baguñà, J. «A new higher classification of planarian flatworms (Platyhelminthes, Tricladida)» (en anglès). Journal of Natural History, 43, 29-30, 2009, pàg. 1763-1777. DOI: 10.1080/00222930902741669.
* Hyman, 1937 : Studies on the morphology, Taxonomy, and distribution of North Amercan Triclad Turbellaria. VIII. Some cave Planarians of the United States. Transactions of the American Microscopical Society 56 pàg. 457-477.
# Kristnihald undir Jökli

Kristnihald undir Jökli (en islandès cristianisme sota la glacera) és una pel·lícula dramàtica islandesa del 1989 dirigida per Guðný Halldórsdóttir, basada en la novel·la del seu pare. La pel·lícula va ser seleccionada com a entrada islandesa per la Millor pel·lícula en llengua estrangera als Premis Oscar de 1992, però no la seva candidatura no fou acceptada.

## Sinopsi

Umbi, un agent del bisbe (Sigurður Sigurjónsson), és enviat a visitar el reverend Jón Prímus a Snæfellsnes (Baldvin Halldórsson) a causa de les queixes que s'han rebut sobre ell.

## Repartiment

* Sigurður Sigurjónsson - Umbi
* Baldvin Halldórsson - Séra Jón Prímus
* Margrét Helga Jóhannsdóttir - Úa
* Kristbjörg Kjeld - Hnallflóra
* Helgi Skúlason - Godman Sý ngmann
* Þórhallur Sigurðsson - Jódínus Álfberg
* Rúrik Haraldsson - Tumi Jónsen
* Ívar DeCarsta Webster - James Butler

## Referències

* ↑ Clarke Fountain. «Under the Glacier». The New York Times. Baseline & All Movie Guide, 2016. Arxivat de l'original el 25 març 2016. [Consulta: 6 setembre 2015].
* ↑ Margaret Herrick Library, Academy of Motion Picture Arts and Sciences

## Enllaços externs

* Tràiler de la pel·lícula a YouTube
# LFT

LFT té els següents significats:
* La Farga Tub, fabricant de tubs de coure, filial de La Farga Group
* Luyten Five-Tenths catalogue, catàleg d'estrelles
* Teoria del camp dels lligands (del seu nom en anglès Ligand Field Theory), teoria que descriu els complexos de coordinació en química
# La Côte-aux-Fées

La Côte-aux-Fées és un municipi suís del cantó de Neuchâtel, situat al districte de Le Val-de-Travers.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# La Belle Histoire

La Belle Histoire és una pel·lícula francesa dirigida per Claude Lelouch, estrenada el 1992.

## Argument

Encreuament a través del temps de l'amor viscut, de l'amor mort i de l'amor esperat. La mort, l'amor, les vides anteriors i les coincidències. De l'any 1 fins avui.
Una immersió al món gitano i en el de la tauromàquia amb una escena de correguda de toros.

## Repartiment

* Gérard Lanvin: Jesús Tarragona
* Béatrice Dalle: Odona
* Vincent Lindon: Simon Choudel
* Marie-Sophie L.: Marie
* Jacques Gamblin: el jove policia, col·lega de Simon
* Pierre Vernier: el director de l'escola
* Élie Chouraqui: el subhastador, col·lega de Pierre
* Constantin Alexandrov: Kraki
* Denis Charvet
* Amina Annabi: una de les germanes de Jesús
* Jean-Michel Dupuis: el professor a la presó
* Patrick Edlinger
* Jean Benguigui: l'arrendatari de la bodega
* Pablo Gilabert
* Olivier Hémon
* Isabelle Nanty: Isabelle
# La Belle Etoile

La Belle Etoile és un centre comercial a uns 6 km a l'oest del centre de la ciutat de Luxemburg en direcció Arlon sobre la carretera nacional 6. La major part occidental es troba al territori del municipi de Bertrange. La frontera entre els dos municipis s'executa directament mitjançant el pas del complex. Va ser inaugurat el 3 de juliol 1974.

## General

La Belle Étoile està en possessió de la cadena de supermercats Cactus i 105 botigues per a la llar. L'àrea de negoci cobreix dues plantes. A Luxemburg, aquest és el més gran centre comercial i la tercera empresa privada en nombre d'empleats. Compta amb 3.000 places d'aparcament disponibles.
Una nova reconstrucció i ampliació es va completar al maig de 2013. El centre comercial es va ampliar a un total de 105 botigues. L'àrea va augmentar de 30.000 m² a 39.000 m². Quasi un any més tard, a partir de gener 2014 va començar novament el treball d'expansió. A més a més de la modernització de la galeria es va obrir un pòrtic de dos pisos de 400 m² a l'entrada principal. L'import invertit per a l'expansió el 2013 va ascendir a 50 milions d'euros. Es crearan 350 nous llocs de treball.

## Referències

* ↑ «La Belle Étoile s'agrandit, inauguration prévue en mai». [Consulta: 5 octubre 2015].
* ↑ «Einkaufszentrum der Superlative - Eröffnung im Mai 2013» (en francès), 01-02-2013. Arxivat de l'Bertrange / Luxemburger Wort / 28. original el 2014-03-15. [Consulta: 5 octubre 2015].
# L'Humanité

L'Humanité és un conegut diari francès militant d'esquerres, amb lligams amb el partit comunista del país. A França es coneix popularment com "L'Humà". El diari va ser fundat l'any 1904 pel socialista Jean Jaurès i el 2017 se'n van vendre 33.974 exemplars. L'actual director és en Patrick Le Hyaric, que des de juny de 2009 és eurodiputat per la coalició Front de gauche Parti Comuniste Français-Parti de gauche.
Els dijous surt un suplement magazin que es diu L'Humanité Dimanche ("L'Humanité diumenge").
Cada setembre, el cap de setmana (divendres, dissabte i diumenge) de l'11, L'Humanité organitza a París una gran festa, fira i festival de música anomenat Fête de L'Humanité (Festa de L'Humanité) a la qual, el 2009, van assistir 600.000 persones. Altres festes similars, menys massives, es fan a altres ciutats, per exemple a Tolosa de Llenguadoc.

## Vegeu també

* Le Travailleur Catalan és un diari català, publicat a la Catalunya Nord en francès, de caràcter comunista i que també organitza un festival de rock.
* Festa de L'Humanité

## Referències

* ↑ «L'Humanité – Chiffres – #ACPM» (en francès). [Consulta: 18 octubre 2018].

## Enllaços externs

* Web de l'Humanité (francès)
* Plana web de l'Humanité dedicada a la Comuna de París. (francès) (Data de consulta 13/nov./11)
# La chica del gato (pel·lícula de 1943)

La chica del gato és una pel·lícula espanyola de comèdia dirigida per Ramon Quadreny i Orellana, estrenada el 16 de desembre de 1943, basada en la obra de teatre homònima de Carlos Arniches. Existeixen dues altres versions cinematogràfiques, estrenades, respectivament en 1927 i 1964.

## Argument

L'atzarosa vida de Guadalupe (Josita Hernán), una jove òrfena que es veu obligada a delinquir forçada per la seva família d'acolliment. Farta de la situació, decideix escapar amb el seu gat i el seu canari i entra a robar a casa d'una família acomodada, però se'n penedeix. Tot i que és denunciada pel majordom Paco, la filla dels amos, Nena, s'apiada d'ella i decideix acollir-la. Arriba a intimar amb Nena i descobreix que el seu promès, Don Sigmundo, és un farsant.

## Repartiment

* Josita Hernán - Guadalupe
* Juan Espantaleón Torres - Don Sigmundo
* Fernando Fernán Gómez - Paco
* Pilar Guerrero - Nena
* Matilde Muñoz Sampedro
* Fuensanta Lorente - Doña Chuncha
* Luis Pérez de León - Eulalio

## Referències

* ↑ La chica del gato, 1943 a Cervantes virtual
* ↑ La chica del gato a decine21.com

## Enllaços externs

* de La chica del gato a YouTube
# La Niña (caravel·la)

La Niña era una de les dues caravel·les de la flota de tres vaixells amb què Cristòfor Colom va navegar cap a l'oest l'any 1492 i amb què va descobrir per als europeus el continent americà. Els altres vaixells de la flota eren la caravel·la La Pinta i la nau Santa María.
La Niña era una caravel·la de veles llatines que originàriament pertanyia als germans Niño de Moguer, d'aquí el nom amb què fou coneguda, tot i que realment s'anomenava Santa Clara, en honor del monestir de Santa Clara de l'esmentada localitat. Aquesta embarcació, que es va fabricar a la vila de Moguer, va ser elegida pels germans Pinzón perquè era molt maniobrable i la va costejar el consell municipal de Palos.
Les veles de La Niña mancaven de rissos, per la qual cosa no tenien sistema de cordes que permetés reduir la superfície en cas de vent fort. Les eixàrcies que sostenien els pals estaven aferrades als costats del vaixell. La caravel·la no tenia castell de proa, i l'alcàsser era bastant petit.
# La Serreta (Olius)

La Serreta és una serra al municipi d'Olius (Solsonès), amb una elevació màxima de 700,8 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Leo Wickihalder

Leo Wickihalder (Zúric, 3 de juliol de 1937 - districte d'Oberhasli, 14 de setembre de 2008) va ser un ciclista suís professional del 1960 al 1968. Es va especialitzar en el ciclisme en pista on va aconseguir una medalla al Campionat del Món de Mig Fons.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Leo d'Ulfeldt

El comte Leo d'Ulfeldt (Copenhaguen 22 de març de 1651 - Viena 11 d'abril de 1716) fou un mariscal de camp imperial alemany que va ser virrei de Catalunya.
El 1665 es va matricular a la Universitat de Basilea, el 1669 es va convertir al catolicisme, i el 1673 va ser nomenat camarlenc per la reina Cristina de Suècia.
Va entrar al servei de l'emperador Leopold I, i va arribar a comandant d'un regiment de cavalleria. Presumiblement, en aquest càrrec va aconseguir rebutjar un atac de 2.000 tàrtars, disposant només d'uns quants pagesos. Va participar el 1702 a la batalla de Luzzara i el 1703 a la batalla de Bormio. .
Acompanyà l'arxiduc Carles en l'anada a Catalunya durant la Guerra de Successió. El 1704 esdevingué mariscal de camp, el 1706 mariscal de camp general, governador de Barcelona, i finalment virrei de Catalunya de 1706 a 1710. Després Ulfeldt va tornar a Àustria com a conseller secret de l'emperador.
Es va casar el 1697 amb Anna Maria Sinzendorf, amb qui va tenir dos fills.
# Lermontovita

La lermontovita és un mineral de la classe dels fosfats. Rep el nom en honor del poeta rus Mikhail Yur'evich Lermontov (1814-1841).

## Característiques

La lermontovita és un fosfat de fórmula química U(PO₄)(OH)·H₂O. Cristal·litza en el sistema ortoròmbic.
Segons la classificació de Nickel-Strunz, la lermontovita pertany a «08.DN - Fosfats, etc, només amb cations de mida gran» juntament amb els següents minerals: natrofosfat, isoclasita, urphoïta i vyacheslavita.

## Formació i jaciments

Va ser descuberta a la zona minera de Gremuchka, al dipòsit d'urani de Lermontovskoe, a Pyatigorsk (Krai de Stàvropol, Rússia). També ha estat descrita en altres jaciments a Polònia i Alemanya, sent aquests tres indrets els únics a tot el planeta on ha estat descrita aquesta espècie mineral.

## Referències

* ↑ «Lermontovite» (en anglès). Mindat. [Consulta: 29 novembre 2021].
# Leroboleng

El 'Leroboleng és un volcà que es troba a l'est de l'illa de Flores, Indonèsia. El cim s'alça fins als 1.095 msnm. La darrera erupció documentada va tenir lloc el juny del 2003.

## Referències

* 1 2 Leroboleng a Global Volcanism Program, Smithsonian Institution
# Lernees

Les Lernees (en grec antic: Λέρναια) eren uns misteris celebrats a Lerna, a l'Argòlida, en honor de Demèter. Es diu que els misteris van ser instituïts per Filàmon. En temps antics, els argius portaven el foc des del temple d'Àrtemis Pirònia (situat al mont Cratis) fins a les Lernees. Aquests misteris es consideraven una reminiscència de l'antiga religió dels pelasgs, però es coneixen molt pocs detalls.

## Referències

* ↑ Lerna Dictionary of Greek and Roman Geography, 163